
Številka: 	1100-03156/2024-2
Datum: 	17. 9. 2024



Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS; v nadaljnjem besedilu: ZDR-1) in 1. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE,  202/21 – odl. US in 3/22 – ZDeb)


Mestna občina Novo mesto

objavlja prosto delovno mesto za določen čas, vezano na mandat župana
	
VIŠJI SVETOVALEC – SVETOVALEC ZA ODNOSE Z JAVNOSTMI
v Kabinetu župana


Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje: 

· najmanj visokošolska strokovna izobrazba (prejšnja) ali najmanj visokošolska strokovna izobrazba (prva bolonjska stopnja) ali najmanj visokošolska univerzitetna izobrazba (prva bolonjska stopnja), 
· najmanj 4 leta delovnih izkušenj (oziroma skrajšanje delovnih izkušenj za polovico),
· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. 


Želena znanja:
· poznavanje upravnega poslovanja.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta v kabinetu, za katera se sklene delovno razmerje za čas trajanja funkcije župana, se predpisane delovne izkušnje skrajšajo za polovico. 

Naloge, ki se opravljajo na razpisanem delovnem mestu so:
· organiziranje medsebojnega sodelovanja ter usklajevanja in sodelovanja z drugimi organi,
· sodelovanje pri oblikovanju sistemskih rešitev in drugih najzahtevnejših gradiv z delovnega področja,
· samostojna priprava zahtevnih analiz, razvojnih projektov, informacij, poročil in drugih zahtevnih gradiv z delovnega področja,
· opravljanje vseh nalog s področja komuniciranja in odnosov z javnostjo,
· opravljanje vseh nalog s področja odnosov z mediji,
· sodelovanje pri oblikovanju in urejanje spletnega portala občine,
· skrb za informiranje javnosti z uporabo vseh komunikacijskih kanalov,
· organiziranje in izvajanje najzahtevnejših protokolarnih opravil,
· načrtovanje, organiziranje in izvajanje programa prireditev ob občinskem prazniku ter spominskih dnevih občine ter sodelovanje z drugimi organizatorji pri pripravi programov ob raznih javnih prireditvah,
· načrtovanje in izvajanje vseh nalog s področja promocije občine,
· vodenje evidence daril, ki jih prejme župan, ter poročanje Komisiji za preprečevanje korupcije,
· koordiniranje in izvajanje vseh nalog s področja mednarodnih odnosov,
· izvajanje najzahtevnejših strokovnih in organizacijskih nalog za kabinet župana,
· izvajanje predpisanega pisarniškega poslovanja,
· samostojno opravljanje drugih zahtevnejših nalog po navodilu vodje kabineta župana in župana.

Prijava mora biti obvezno oddana na predpisanem obrazcu, ki je sestavni del objave in mora vsebovati:

1. izjavo o izpolnjevanju pogoja glede zahtevane izobrazbe in smeri izobrazbe, iz katere mora biti razvidna stopnja izobrazbe in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta);

3.  izjavo kandidata, da:
· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. za namen postopka zaposlitve dovoljuje Mestni občini Novo mesto pridobitev podatkov iz 3. točke iz uradnih evidenc (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo sklenjeno delovno razmerje za določen čas, vezano na mandat župana, s polnim delovnim časom 40 ur na teden in s šestmesečnim poskusnim delom. Izbrani kandidat bo delo opravljal v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Izbrani kandidat ne bo imenovan v uradniški naziv, pravice mu bodo določene glede na uradniški naziv višji svetovalec III.

Kandidat vloži prijavo v pisni obliki, ki jo pošlje na elektronski naslov: mestna.obcina@novomesto.si, in sicer v roku 8 dni po objavi na spletni strani Mestne Mestne občine Novo mesto  (https://www.novomesto.si/postopki/zaposlitev/) oziroma na spletni strani Zavoda Republike Slovenije za zaposlovanje, pri čemer veljavnost prijave ni pogojena z elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Kandidati bodo o izbiri/neizbiri pisno obveščeni. 

Informacije o izvedbi javne objave daje ga. Silva Vovko, telefon 07/39 39-220, informacije o delovnem področju ga. Monika Gabrič Simon, telefon  07/39 39-341.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

			
								mag. Gregor Macedoni 
								ŽUPAN
								Mestne občine Novo mesto

Priloga:
· Obrazec »Vloga za zaposlitev«

